CELEX: 62010CA0400
Language: el
Date: 2010-10-05 00:00:00
Title: Υπόθεση C-400/10 PPU: Απόφαση του Δικαστηρίου (τρίτο τμήμα) της 5ης Οκτωβρίου 2010 [αίτηση του Supreme Court (Ιρλανδία) για την έκδοση προδικαστικής αποφάσεως] — J. McB. κατά L. E. [Δικαστική συνεργασία σε αστικές υποθέσεις — Γαμικές διαφορές και διαφορές γονικής μέριμνας — Σύμβαση της Χάγης της 25ης Οκτωβρίου 1980 για τα αστικά θέματα της διεθνούς απαγωγής παιδιών — Κανονισμός (ΕΚ) 2201/2003 — Τέκνα χωρίς γάμο των γονέων τους — Δικαίωμα επιμέλειας του πατέρα — Ερμηνεία του όρου δικαίωμα επιμέλειας — Γενικές αρχές του δικαίου και Χάρτης των Θεμελιωδών Δικαιωμάτων της Ευρωπαϊκής Ένωσης]

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/10
            
         Απόφαση του Δικαστηρίου (τρίτο τμήμα) της 5ης Οκτωβρίου 2010 [αίτηση του Supreme Court (Ιρλανδία) για την έκδοση προδικαστικής αποφάσεως] — J. McB. κατά L. E.
   (Υπόθεση C-400/10 PPU) (1)
   
   (Δικαστική συνεργασία σε αστικές υποθέσεις - Γαμικές διαφορές και διαφορές γονικής μέριμνας - Σύμβαση της Χάγης της 25ης Οκτωβρίου 1980 για τα αστικά θέματα της διεθνούς απαγωγής παιδιών - Κανονισμός (ΕΚ) 2201/2003 - Τέκνα χωρίς γάμο των γονέων τους - Δικαίωμα επιμέλειας του πατέρα - Ερμηνεία του όρου «δικαίωμα επιμέλειας» - Γενικές αρχές του δικαίου και Χάρτης των Θεμελιωδών Δικαιωμάτων της Ευρωπαϊκής Ένωσης)
   2010/C 328/15
   Γλώσσα διαδικασίας: η αγγλική
   
      Αιτούν δικαστήριο
   
   Supreme Court (Ιρλανδία)
   
      Διάδικοι στην υπόθεση της κύριας δίκης
   
   J. McB.
   κατά
   L. E.
   
      Αντικείμενο
   
   Αίτηση εκδόσεως προδικαστικής αποφάσεως — Supreme Court — Ερμηνεία του κανονισμού (ΕΚ) 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας, ο οποίος καταργεί τον κανονισμό (ΕΚ) 1347/2000 (ΕΕ L 338, σ. 1) — Τέκνο χωρίς γάμο των γονέων του — Εθνική ρύθμιση δυνάμει της οποίας ο πατέρας υποχρεούται να επιτύχει την έκδοση αποφάσεως από το αρμόδιο δικαστήριο για να αποκτήσει το δικαίωμα επιμέλειας του τέκνου του, με συνέπεια να καθίσταται παράνομη η μετακίνηση ή η κατακράτηση του τέκνου εκτός του τόπου συνήθους διαμονής του
   
      Διατακτικό
   
   Ο κανονισμός (ΕΚ) 2201/2003 του Συμβουλίου, της 27ης Νοεμβρίου 2003, για τη διεθνή δικαιοδοσία και την αναγνώριση και εκτέλεση αποφάσεων σε γαμικές διαφορές και διαφορές γονικής μέριμνας, ο οποίος καταργεί τον κανονισμό (ΕΚ) 1347/2000, έχει την έννοια ότι δεν αποκλείει ρύθμιση κράτους μέλους κατά την οποία, για να αποκτήσει το δικαίωμα επιμέλειας του τέκνου του, ο πατέρας ο οποίος δεν έχει συνάψει γάμο με τη μητέρα του τέκνου, υποχρεούται να επιτύχει την έκδοση αποφάσεως από το αρμόδιο εθνικό δικαστήριο που να του αναγνωρίζει το δικαίωμα αυτό, με συνέπεια να καθίσταται παράνομη, υπό την έννοια του άρθρου 2, σημείο 11, του εν λόγω κανονισμού, η μετακίνηση του τέκνου από την ίδια τη μητέρα του ή η κατακράτησή του.
   
      (1)  ΕΕ C 260 της 25.9.2010.